অবর্জার্ভেটরি হিলের চারিধারে চৌরাস্তা ও দ্য ম্যাল দার্জিলিং শহরের পর্যটন আকর্ষণ। সমুদ্রপৃষ্ঠ থেকে ২,১৩৪ মিটার (৭,০০০ ফুট) উচ্চতায় পাহাড়ের ধাপে এই জায়গাটি অবস্থিত। আবহাওয়া পরিষ্কার থাকলে, এখান থেকে মাউন্ট কাঞ্চনজঙ্ঘা ও ২০,০০০ ফুটের বেশি উচ্চতার বারোটি পর্বতশৃঙ্গ দেখা যায়। অক্টোবর থেকে নভেম্বর মাসের মধ্যে দৃশ্য পরিষ্কার থাকে। বছরের অন্যান্য সময়ে ভাগ্য ভাল থাকলে দেখা যায়। কারণ ওই সময় গোটা এলাকাটিকে মেঘ গ্রাস করে রাখে এবং কখনও সখনও পর্বতশৃঙ্গগুলির কিছু কিছু অংশ দেখতে পাওয়া যায়। সত্যজিৎ রায়ের "কাঞ্চনজঙ্ঘা" চলচ্চিত্রটির চরিত্রগুলির মতো অনেক মানুষ বিশ্বের তৃতীয় সর্বোচ্চ শৃঙ্গটি দেখার জন্য এখানে বহুক্ষণ বসে অপেক্ষা করেন।

অনেক পর্যটক আনাগোনা করলেও দ্য ম্যাল হল দার্জিলিং-এর সবচেয়ে পরিষ্কার এলাকা। পর্বতমালার দৃশ্য দেখা ছাড়াও অনেক মানুষ টাট্টুঘোড়ায় চড়তে (বিশেষত বাচ্চারা) ও স্মারকদ্রব্য সংগ্রহ করতে চৌরাস্তায় আসেন।

পাহাড়ের আশেপাশে
মহাকাল মন্দির
মঠ
পর্যটন কেন্দ্র